**Ministru kabineta rīkojuma projekta**

 **„Grozījumi Ministru kabineta 2013.gada 16.jūlija rīkojumā Nr.329 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Grozījumi Ministru kabineta 2013.gada 16.jūlija rīkojumā Nr.329 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) izstrādāts saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu un Prokuratūras likuma 51.pantu. |
| 2. | Pašreizējā situācija un problēmas | Saskaņā ar sertificētu būvinženieru tehniskās apsekošanas atzinumiem četrām Latvijas Republikas Prokuratūras (turpmāk – Prokuratūra) apsaimniekošanā esošām ēkām – ēkai (būves kadastra apzīmējums 9601 001 2530) Leona Paegles ielā 11, Valmierā, ēkai (būves kadastra apzīmējums 7401 003 0129 001) Krasta ielā 11, Ogrē, ēkai (būves kadastra apzīmējums 3601 026 4123 001) Dārza ielā 13, Alūksnē un ēkai (būves kadastra apzīmējums 4601 007 2907 002) Viestura ielā 10, Dobelē –2013.gadā neatliekami bija jāveic jumtu remonti. Neveicot jumtu remontdarbus, tiktu apdraudēts šo ēku tehniskais stāvoklis kopumā, un ēku tālākā ekspluatācija jau tuvākajos gados varētu kļūt bīstama.Lai nodrošinātu 2013.gadā prokuratūras struktūrvienību ēku Valmierā, Ogrē, Alūksnē un Dobelē jumtu remontdarbus, Ministru kabinets 2013.gada 16.jūlijā pieņēma rīkojumu Nr.329 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem” (turpmāk – MK rīkojums Nr.329), saskaņā ar kuru Prokuratūrai tika piešķirts finansējums **65 953 latu** apmērā ēku jumtu remontdarbu veikšanai, tai skaitā:* Valmieras rajona prokuratūras ēkas jumta remontam – 21 021 lats;
* Ogres rajona prokuratūras ēkas jumta remontam – 13 357 lati;
* Alūksnes rajona prokuratūras ēkas jumta remontam – 15 255lati;
* Dobeles rajona prokuratūras ēkas jumta remontam – 16 320 lati.

Ievērojot minēto, 2013.gada 23.augustā starp VAS „Valsts nekustamie īpašumi” (turpmāk – VNĪ) un Prokuratūru tika noslēgts līgums Nr.6-13-14/1459 (Prokuratūras Nr.2013/060), paredzot saskaņā ar publisko iepirkumu rezultātiem slēgt atsevišķas vienošanās par grozījumiem, precizējot darbu izpildes izmaksas atbilstoši darbu izpildes līgumos noteiktajam. Faktiskās darbu izpildes izmaksas, ņemot vērā iepirkuma „Jumtu remontdarbi un bēniņu pārseguma siltināšanas darbi” ar identifikācijas Nr.VNĪ/2013/9-1/M-64 rezultātā noslēgtajos Līgumos par būvdarbu veikšanu noteiktās līgumcenas, tai skaitā PVN, ir sekojošas (detalizēts informācijas apkopojums 1.pielikumā): 1. **23 842,20 lati** – Valmieras rajona prokuratūras ēkas (būves kadastra apzīmējums 9601 001 2530 001) Leona Paegles ielā 11, Valmierā, jumta remontu un bēniņu pārseguma siltināšanas darbiem**;**
2. **14 634,21 lati** – Ogres rajona prokuratūras ēkas (būves kadastra apzīmējums 7401 003 0129 001) Krasta ielā 11, Ogrē, Ogres novadā, jumta remontu un bēniņu pārseguma siltināšanas darbiem;
3. **6 345,13 lati** – Alūksnes rajona prokuratūras ēkas (būves kadastra apzīmējums 3601 026 4123 001) Dārza ielā 13, Alūksnē, Alūksnes novadā, jumta remontu un bēniņu pārseguma siltināšanas darbiem;
4. **13 903,36 lati** – Dobeles rajona prokuratūras ēkas (būves kadastra apzīmējums 4601 007 2907 002) Viestura ielā 10, Dobelē, Dobeles novadā, jumta remontu un bēniņu pārseguma siltināšanas darbiem**.**

Valmieras rajona prokuratūras ēkas un Ogres rajona prokuratūras ēkas jumtu remontdarbu faktiskās izmaksas ir lielākas, savukārt Alūksnes rajona prokuratūras ēkas un Dobeles rajona prokuratūras ēkas jumtu remontdarbu faktiskās izmaksas ir mazākas nekā ar MK rīkojumu Nr.329 piešķirts finansējums konkrētiem darbiem. Turklāt minēto darbu veikšanai faktiskais no līdzekļiem neparedzētiem gadījumiem nepieciešamā finansējuma kopējais apjoms ir **58 728 lati** (par 7 225 latiem mazāks nekā paredzēts MK rīkojumā Nr.329), līdz ar to Prokuratūra lūdz daļu no neatliekamu Prokuratūras struktūrvienību ēku jumtu remontiem paredzētā finansējuma neizlietotās daļas novirzīt citu neatliekamu līdz gada beigām veicamu darbu Rīgas tiesas apgabala prokuratūras iestāžu ēkā (būves kadastra apzīmējums 0100 030 0090 003) Dzirnavu ielā 113, Rīgā, un Ģenerālprokuratūras un Rīgas tiesas apgabala prokuratūras ēkā (būves kadastra apzīmējums 0100 009 0003 001) Kalpaka bulvārī 6, Rīgā, finansēšanai.Saskaņā ar 2009.gada 6.maija Nekustamā īpašuma Rīgā, Kalpaka bulvārī 6, apsaimniekošanas un lietošanas līguma Nr.2911 (Prokuratūras reģ. Nr.2009/025) un 2009.gada 30.jūnija Nekustamā īpašuma Rīgā, Dzirnavu ielā 113, apsaimniekošanas un lietošanas līguma Nr.2934 (Prokuratūras reģ. Nr.2209/036), kas noslēgti starp Prokuratūru un VNĪ, nosacījumiem Prokuratūras lietošanā nodoti valsts īpašumā Finanšu ministrijas valdījumā esoši nekustamie īpašumi. Saskaņā ar līgumu nosacījumiem Prokuratūra apņēmusies nodrošināt īpašumu apsaimniekošanu, t.sk. ekspluatāciju, uzturēšanu, uzraudzību, remontu, avāriju likvidēšanu u.c. par līdzekļiem, kas šim mērķim Prokuratūrai ir piešķirti no valsts budžeta, dažādu projektu finansēšanai iegūtajiem līdzekļiem, kā arī no maksājumiem, kas saņemti no trešajām personām lietošanā nodotām telpām/zemes.Valsts budžeta līdzekļi prokuratūras apsaimniekošanā esošo ēku remontdarbu veikšanai Prokuratūrai netika piešķirti kopš 2007.gada. Līdz ar to finansējuma nepietiekamības dēļ Prokuratūra ik gadu spiesta nepieciešamos ēku remontdarbus atlikt, un ēku stāvoklis ar katru gadu pasliktinās.**Rīgas tiesas apgabala prokuratūras iestāžu ēkas (būves kadastra apzīmējums 0100 030 0090 003) Dzirnavu ielā 113, Rīgā, tehniskā stāvokļa apraksts un neatliekami veicamie darbi.**2006.gadā pēc Prokuratūras iniciatīvas AS „Komunālprojekts”, veicot administratīvās ēkas Dzirnavu ielā 113, Rīgā, nesošo konstrukciju tehnisko apsekošanu, konstatēja, ka ilgstošas ekspluatācijas, ģeoloģisko faktoru ietekmē un projektēšanā pieļauto kļūdu dēļ, daļa ēkas konstruktīvo elementu ir nolietojušies, neatgriezeniski bojāti un deformējušies, nonākuši pirmsavārijas tehniskā stāvoklī, turpina intensīvi bojāties un nespēj pilnvērtīgi pildīt paredzētās funkcijas. Zemas nestspējas uzbērtās pamatnes grunts sablīvēšanās rezultātā notikusi nesošās sienas, kāpņu telpas sienas un vēdināšanas kameras sienas nevienmērīga sēšanās. Sienu sēšanās rezultātā deformējušās (ieliekušās) nesošās garenvirziena sijas, kas savukārt izraisījis ievērojamas augstāk izvietoto ēkas konstrukciju deformācijas. Uz ēkas mūra vislielākajām plaisām uzstādītajām ģipša kontrolmarkām konstatēti pārrāvumi ar atvērumu no 3 līdz 5 mm. Konstatētas arī jaunas plaisas, kas liecina par konstrukciju deformācijas intensīvu progresēšanu. AS „Komunālprojekts” atzinumā secināts:* pamati – dzelzsbetona, vietām ir bojāta hidroizolācija, sēšanās plaisas ēkas ziemeļu spārnā. Pirmā stāvā deformēti dzelzsbetona karkasa elementi (V veida balsti un rīģeļi);
* sienas – ķieģeļu mūris, vietām apmests. Ir apmetuma bojājumi, plaisas sienās ēkas ziemeļu spārnā. Nesošās sienās daudzviet redzamas progresējošas caurplaisas ar atvērumu līdz 15 mm, pamatu nevienmērīgas sēšanās rezultātā. Piebūves sienās ievērojami bojātas ilgstoša mitruma iedarbības rezultātā: vērojama apmetuma slāņa atdalīšanās, ķieģeļu mūra dziļa erozija un izdrupumi. Pagalma fasādē pirmsavārijas stāvoklī atrodas dažas no mitruma bojātas logu augšējās dekoratīvās stiegrota betona apmales un pārsedzes, kā arī malējās ķieģeļu apmales. Monolītā dzelzsbetona karkasa elementiem pirmajā stāvā (balstiem un sijām), nevienmērīga pamatu sēšanās rezultātā, redzamas bīstamas caurplaisas līdz 2 mm atvērumā. Pagalma ārsienas nosēduma deformācijas izliekums, no Dzirnavu ielas puses, ir 12 cm, piemērojot līmeņošanu ar optisko nivelieri un latu.
* pārsegumi – dzelzsbetona, pagraba pārsegumam korozijas rezultātā bojātas metāla sijas, ēkas ziemeļu spārnā pamatu sēšanās rezultātā apmetuma plaisas uz griestiem. Atsevišķas jumta pārseguma plātnes, kuras bojātas no mitruma, un visas metāla pasijas (saliktas no divām dubultām „T” velmētām sijām) aktu zālē, izmērītā izliece ir 4,9 cm (pieļaujamā izliece – 2,2 cm).

Saskaņā ar AS „Komunālprojekts” slēdzienu ēku ir iespējams saglabāt tikai steidzīgi veicot tās renovāciju, atjaunojot, nomainot, pastiprinot vai remontējot visus nolietojušos, deformējušos konstruktīvos elementus un nesošās būvkonstrukcijas. Ēkas renovācija veicama pēc atsevišķi izstrādāta un saskaņā ar Ministru kabineta noteikumos noteiktajā kārtībā saskaņota un akceptēta būvprojekta.Ņemot vērā nekustamā īpašuma Dzirnavu ielā 113, Rīgā, tehnisko stāvokli, tas pastāvīgi tiek novērots (monitorēts) un atbilstoši apsaimniekotāja (Prokuratūras) šī gada augustā izteiktajam lūgumam VNĪ, laika posmā no 2013.gada 1.oktobra līdz 2013.gada 4.oktobrim atkārtoti tika veikts ēkas tehniskā stāvokļa apsekojums un 2013.gada 11.oktobrī sagatavots ēkas (būves) tehniskā stāvokļa izpētes atzinums (skat. pielikumā), no kura izriet:*„7. Slēdziens:**1) Apsekotais plaisājums veidojies ilgākā laika posmā pateicoties dažādiem, lielākoties no ēkas ekspluatācijas neatkarīgiem faktoriem. Daļa ēkas nesošo konstrukciju deformētas, saplaisājušas, izliektas un bojātas;**2) Uz apsekošanas brīdi plaisājums neuzrāda būtiska progresa pazīmes, tomēr kopš dokumentētas uzraudzības veikšanas plaisu progress nav apstājies;**3) Vispārējais plaisājums nav bīstams konstrukcijām un neapdraud cilvēku drošību pie noteikuma, ka nenotiks konstrukciju vērā ņemama papildus noslogošana vai slodžu izmaiņas. Ņemot vērā ēkas atrašanos (intensīvas satiksmes apstākļos) un pamatņu ģeoloģisko raksturojumu, kā arī Latvijas klimatiskos apstākļus to nav iespējams nodrošināt;**4) Kārtējā apsekošanā konstatēts, ka logstarpas mūra stabs 2.stāvā galvenajā kāpņu telpā būtiski bojāts. Tas saplaisājis, izdrupuši ķieģeļi, veidojas izkļāvumi. Iestājoties salam, rudenī piemirkusī konstrukcija tiks grauta arī ar iekšējiem spriegumiem. Konkrētā konstrukcija avārijas stāvoklī, tam iespējami tuvākā laikā ir jāveido perimetrālas savilces;**5) Ēkā arvien parādās jaunas, īsā laika posmā veidojošās būtiskas deformācijas. Ēkas nevienmērīgā sēšanās izraisa iekšējos spriegumus konstrukcijās, tādejādi turpmāko konstrukciju bojājumu attīstība nav prognozējama;**Pašreizējā stāvoklī ēkā atsevišķas konstrukcijas neatbilst LBN 006-00 „Būtiskās prasības būvēm” punktā 4.2 izvirzītajām prasībām, kura nepieļauj deformācijām pārsniegt pieļaujamās robežas un, kamdēļ nepieciešama ēkas pilna renovācija ar deformētās pamatnes pastiprināšanu.* *8. Ieteikumi (rekomendācijas apsaimniekotājam).**1) Nekavējoties jāizstrādā tehnisks risinājums un jāveic 2. stāva logstarpas mūra staba stiprinājums veidojot perimetrālas savilces, lai nepieļautu konstrukcijas pilnīgu sabrukšanu. Pēc stiprinājumu izveides jāatjauno bojātos mūra fragmentus;**2) Nepieciešams rast iespēju aizdarīt visas plaisas, gan ārējās, gan iekšējās, veicot atbilstošu kosmētisko remontu;**3) Ēkas iekštelpās ir izvietotas 9 jaunas monitoringa markas. Apsekojumi jāveic ar pārbaudes regularitāti reizi 3 mēnešos. Līdz laikam, kamēr LR Prokuratūra izmanto telpas Dzirnavu ielā 113 ik ceturksni vedot mērījumu uzskaiti, apsekot monitoringa markas un ik reizi izvērtēt apsekojuma rezultātus;**4) Nepieciešams izstrādāt tehnisko projektu ēkas pilnīgai renovācijai, paralēli risinot jautājumu par telpu atbrīvošanu, iespējami īsākā laikā.”*Ņemot vērā visu iepriekšminēto, lai lokāli novērstu iespējamo apdraudējumu Prokuratūras personālam, iespējami drīzā laikā (vēl 2013.gadā) ir nepieciešams nodrošināt Rīgas tiesas apgabala prokuratūras iestāžu ēkas Dzirnavu ielā 113, Rīgā, nesošo konstrukciju pastiprināšanas darbus, īpaši vietās, kuras skārušas plaisājumu deformācijas, kuru īstenošanai saskaņā ar VNĪ izstrādāto lokālo tāmi ir nepieciešams finansējums **1 452,85 latu** apmērā (neatliekamo darbu izmaksu aprēķins Dzirnavu ielā 113, Rīgā, 2.pielikumā).**Ģenerālprokuratūras un Rīgas tiesas apgabala prokuratūras ēkas (būves kadastra apzīmējums 0100 009 003 001) Kalpaka bulvārī 6, Rīgā, tehniskā stāvokļa apraksts un neatliekami veicamie darbi.**Ēkai Kalpaka bulvārī 6, Rīgā, ir konstatētas pamatu hidroizolācijas problēmas, hidroizolācijas trūkums rada sienas mitruma bojājumus un visa pagraba telpu applūšanu lietus laikā.Lai apturētu lietus ūdens ieplūšanu  arhīva telpās pagrabā,  ēkai Kalpaka bulvārī 6, Rīgā, ir steidzami nepieciešama horizontālās un vertikālās hidroizolācijas izveide.Ņemot vērā iepriekšminēto, vēl 2013.gadā ir nepieciešams nodrošināt Ģenerālprokuratūras un Rīgas tiesas apgabala prokuratūras ēkas Kalpaka bulvārī 6, Rīgā, aizsargapmales betonēšanas un teknes pārbūves darbus, kuru īstenošanai saskaņā ar SIA „JaunRiga” izstrādāto tāmi ir nepieciešams finansējums **1 990 latu** apmērā (neatliekamo darbu izmaksu aprēķins Kalpaka bulvārī 6, Rīgā, 2.pielikumā).Lai minētos darbu Rīgas tiesas apgabala prokuratūras iestāžu ēkā Dzirnavu ielā 113, Rīgā, un Ģenerālprokuratūras un Rīgas tiesas apgabala prokuratūras ēkā Kalpaka bulvārī 6, Rīgā, varētu neatliekami īstenot vēl 2013.gadā un ņemot vērā to, ka Prokuratūrai minēto darbu finansēšanai nav attiecīgu finanšu resursu, nepieciešams izstrādāt attiecīgus grozījumus MK rīkojumā Nr.329, paredzot daļu no neatliekamu Prokuratūras struktūrvienību ēku jumtu remontiem paredzētā finansējuma neizlietotās daļas novirzīt augstāk minēto darbu veikšanai.Visus minētos darbus plānots pabeigt 2013.gadā. |
| 3. | Saistītie politikas ietekmes novērtējumi un pētījumi | Rīkojuma projekts šo jomu neskar. |
| 4. | Tiesiskā regulējuma mērķis un būtība | Ievērojot minēto, pamatojoties uz Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu, ir izstrādāts rīkojuma projekts, precizējot Prokuratūrai nepieciešamo kopējo finansējumu neatliekamam struktūrvienību ēku remontam, tai skaitā:1. **23 843 latu** apmērā – Valmieras rajona prokuratūras ēkas jumta remontam;
2. **14 635 latu** apmērā – Ogres rajona prokuratūras ēkas jumta remontam;
3. **6 346 latu** apmērā – Alūksnes rajona prokuratūras ēkas jumta remontam;
4. **13 904 latu** apmērā – Dobeles rajona prokuratūras ēkas jumta remontam;

kā arī papildinot MK rīkojumu Nr.329 ar jaunu 5. un 6.punktu, paredzot 1 453 latus Rīgas tiesas apgabala prokuratūras iestāžu ēkas Dzirnavu ielā 113, Rīgā, neatliekamiem remontdarbiem un 1 990 latus Ģenerālprokuratūras un Rīgas tiesas apgabala prokuratūras ēkas Kalpaka bulvārī 6, Rīgā, neatliekamiem remontdarbiem. |
| 5. | Projekta izstrādē iesaistītās institūcijas | Prokuratūra, Tieslietu ministrija |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo rīkojuma projekts neskar sabiedrības intereses. |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2013.gads** | Turpmākie trīs gadi (tūkst. latu) |
| **2014.gads** | **2015.gads** | **2016.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **0** | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | **0** | 0 | 0 | 0 |
| 5.1. valsts pamatbudžets | **0** | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējums Prokuratūrai četru Prokuratūras apsaimniekošanā esošu ēku Leona Paegles ielā 11, Valmierā, Krasta ielā 11, Ogrē, Dārza ielā 13, Alūksnē, un Viestura ielā 10, Dobelē, jumtu remontdarbu veikšanai 65 953 latu apmēra tika piešķirts saskaņā ar MK rīkojumu Nr.329.Ņemot vērā faktiskās ēku jumtu remontdarbu izmaksas un finanšu līdzekļu ekonomiju, finansējumu 3443 latu apmērā Rīgas tiesas apgabala prokuratūras iestāžu ēkas Dzirnavu ielā 113, Rīgā, nesošo konstrukciju pastiprināšanas darbiem un Ģenerālprokuratūras ēkas Kalpaka bulvārī 6, Rīgā, remontdarbiem hidroizolācijas nodrošināšanai plānots novirzīt no piešķirtā finansējuma ēku jumtu remontiem neizlietotās daļas, t.i., izdevumus sedzot no līdzekļiem, kas piešķirti no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  |  Tieslietu ministrija, Prokuratūra |
| 2. | Projekta izpildes ietekme uz pārvaldes funkcijām  | Rīkojuma projekts neietekmē pārvaldes funkcijas un uzdevumus, tās netiek paplašinātas vai sašaurinātas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Rīkojuma projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Rīkojuma projekts šo jomu neskar. |
| 6. | Cita informācija | Nav |

*Anotācijas II, IV, V un VI sadaļa – projekts šīs jomas neskar.*

Tieslietu ministrs J.Bordāns

09.12.2013. 10:30

2320

I.Serjogina

67044512, Ineta.Serjogina @lrp.gov.lv